Lât in onde il: /,
Lât in onde il: /,
Program musicâl curât e condusût di Giorgio Cantoni che al va in onde ogni joibe a siet di sere e, in repliche, la domenie a dîs di gnot.
La trasmission e propon tocs musicâi sielzûts cun atenzion e compagnâts di informazions che a permetin di cognossi miôr autôrs e cjançons dispès trascurâts des rêts di difuzion de musiche comerciâl.
Lât in onde il: /,
Intal to modul pe declarazion dai redits tu cjatarâs un ricuadri destinât aes Onlus.
Scrivilu al è sempliç:
Firmâ intal ricuadri dit: “Sostegno delle organizzazioni non lucrative di utilità sociale…”Meti sot de tô firme il codiç fiscâl de Associazion Lenghis dal Drâc – Amîs di Onde Furlane
Par cui nol à oblic di presentazion de declarazion dai redits, al bastarà, cence nissune cjame de bande dal contribuent, consegnâ a une bancje o a un ufici postâl la schede integrative pal 5 par mil contignude intal CUD in buste sierade di aplicâ la scrite “sielte pe destinazion dal 5 par mil de IRPEF“, cun indicazion di non, cognon e codiç fiscâl dal contribuent.
Lât in onde il: /,
PREMI FRIÛL: LA FARIE CREATIVE DE MUSICHE FURLANE
Al è za in rêt il bant 2012 par cjançons e jingles radiofonics par furlan, cun di plui al è pront par saltâ fûr il cd di Ulisse e i Ciclopi, i zovins vincidôrs dal an passât.
Al è jessût ta chestis zornadis il bant par partecipâ al Premi Friûl che, aromai di trente agns incà, al è la farie creative des novitâts musicâls par furlan.Il concors inmaneât di Radio Onde Furlane si insuaze tes azions promovudis dal progjet SUNS de ARLeF (Agjenzie Regjonâl pe Lenghe Furlane) e al va dilunc a pontâ sui grups zovins e su la sperimentazion intai gjenars musicâi plui atuâi, cu la convinzion che lenghe furlane e vedi di confrontâsi cence pôre cu la modernitât, di là di cierts stereotips che le volaressin peade a di un mont contadin che nol esist plui.Par partecipâ ae edizion dal 2012, i grups e/o i singui musiciscj a àn di mandâ dentri dai 15 di Jugn une cjançon compagnade dal so test (par furlan o intune altre lenghe minorizade dal Friûl). Framieç dal materiâl rivât a saran sielzûts tra i 3 e i 6 artiscj che a sunaran intant de finâl che e previôt une esibizion dal vîf di 15/20 minûts e che si tignarà ai 28 di Lui alì dal Parc dal Cormôr (Udin) inte suaze dal Homepage Festival.
Come par solit, cui che al vinç il Premi Friûl al varà la pussibilitât di publicâ une sô produzion discografiche pe etichete Musiche Furlane Fuarte.Dentri dal Premi Friûl però ancje chest an no podeve mancjâ une novitât. Cun di fat, dongje de sezion musiche si ‘nd à ancje une pai jingles radiofonics. Cui che al vûl al pues partecipâ e creâ jingles gnûfs (di no plui di 30 seconts) pe “Radio libare dai furlans”. Ta chest câs la idee miôr e sarà premiade cuntun iPad, simpri ai 28 di Lui alì dal Parc dal Cormôr, intant de finâl. Altris informazions su lis dôs sezions si cjatin sul sît www.ondefurlane.eu, là che si pues lei il bant e discjariâ la schede par partecipâ al concors.Cun di plui al è pront par saltâ fûr il cd di Ulisse e i Ciclopi, il grup rivelazion che al à vinçût la edizion passade dal Premi Friûl. I doi fantats (ghitare / batarie) di Mortean a àn produsût un cd di rock esplosîf che al supe tant dal blues des origjins che dal punk plui rumorôs, passant par scjassadis adrenalinichis e slambradis psichedelichis. Ancjemò une conferme, duncje, de funzion di scuvierte, produzion e promozion che il Premi Friûl al à vût e al à intal panorame musicâl furlan e plui in gjenerâl de culture furlane dal dì di vuê. Dai Mitli FLK a Lino Straulino, dai Arbe Garbe a DJ Tubet, juste par fâ cualchi non, ducj o cuasi a àn tacât dal Premi Friûl e di Radio Onde Furlane.
Par info telefonâ al 0432 530614 o scrivi a premifriul@ondefurlane.eu
Lât in onde il: /,
Concors pe produzion di musiche furlane
L’obietîf al è chel di produsi oparis origjinâls che a àn chê di rignuvî e sperimentâ
forme cjançon in lenghe furlane e inta chês altris lenghis minorizadis dal Friûl cuntune atenzion
particolâr aes tematichis e ai lengaçs dal dì di vuê.
Il concors al è viert a ducj, autôrs singui e grups, ai diviers gjenars musicâi e aes lôr
contaminazions.
Par partecipâ, ogni grup o autôr singul al à di presentâ, dentri dai 15 di Jugn dal 2012 la regjistrazion di un sôl toc inedit.
Tra i tocs presentâts, la jurie e sielzarà dai 3 a 6 grups o autôrs singui che a saran invidâts
partecipâ ae part finâl dal concors che e previôt un conciert curt, sui 15/20 minûts, den
de rassegne “Homepage festival” alì dal Parc dal Cormôr a Udin ai 28 di Lui dal 2012.
Come par solit, cui che al vinç il Premi Friûl al varà la pussibilitât di publicâ une sô produzion discografiche pe etichete Musiche Furlane Fuarte.
Dentri dal Premi Friûl però ancje chest an no podeve mancjâ une novitât. Cun di fat, dongje de sezion musiche si ‘nd à ancje une pai jingles radiofonics.
Cui che al vûl al pues partecipâ e creâ jingles gnûfs (di no plui di 30 seconts) pe “Radio libare dai furlans”. Ta chest câs la idee miôr e sarà premiade cuntun iPad, simpri ai 28 di Lui alì dal Parc dal Cormôr, intant de finâl.
Il toc al va mandât in formât MP3 ae direzione di pueste eletronic
premifriul@ondefurlane.eu o pûr si pues spedîlu intune buste sierade a:
Radio Onde Furlane, Vie Volturno, 29 – 33100 Udin.
Adun cul toc, i partecipants a àn di presentâ il test
scrit (edit o inedit) e la schede compilade che si cjate chi
Lât in onde il: /,
Radio Onde Furlane e je une testade gjornalistiche indipendente che di 30 agns e lavore ogni dì a pro de lenghe e de culture furlanis e par une informazion libare e indipendente.
I tais de Regjon a lis emitentis privadis par i programs radiotelevisîfs in lenghe furlane a stan metint in dificoltât cheste struture e il lavôr professionâl di 7 dipendents a timp indeterminât e cuasi 30 colaboradôrs volontaris.
Colpî Onde Furlane al è ancje un dam pe libertât e pe pluralitât de informazion in Friûl, dulà che a son cuasi sparîts i orghins di informazion indipendents dai grancj grups editoriâi.
Onde Furlane no parten a nissun podê politic e e à voie di continuâ a contâ ai siei scoltadôrs il Friûl e il mont par furlan.
Par fâlu e à bisugne dal jutori dai siei scoltadôrs e di ducj chei che i tegnin a une informazion libare:
- spedint une buste a Radio Onde Furlane, vie Volturno 29, Udin
- cuntun versament sul cont corint postâl n. 18955336 intestât a Informazione Friulana soc. coop.
- comprant lis nestris produzions editoriâls e musicâls
Lât in onde il: /,
Program musicâl curât e condusût di Agnul Tomasin che al va in onde ducj i lunis, a cuatri dopodimisdì, e in repliche il martars, a nûf e mieze di matine.
La trasmission e fevele di rock, di pop e di musiche cjantautoriâl a cjaval tra i agns ’50 e ’80.
Ogni pontade e svilupe in maniere origjinâl un teme là che si son confrontâts, in moments storics e cun stîi diviers, cjantants e grups internazionâi.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn